Cernobi

Cernobi (Italian: Cernobbio) l'è ün cumün de la Provincia de Còmm che gh'ha , 'na süperfis de  km² e 'na densità de  ab./km². 

L'è staa fundaa cun l'uniun de tre rialtà ministrativ: Cernobi, incöö induvè che gh'è ul münicipi, Piazza (Santu Sc'tefan) e Ruena, incöö i düü fraziun püssee grand.
In del 2005, cunt ul decree de ul President da la Repüblica Ciampi, Cernobi l'è deventada üna "Cità".

Ul sit principal l'è cognussüü in Italia e anca in del mund per i sò meeting internaziunai ca vegnan faa a la "Vila d'Esc'te", vün di albergh püssee famus e car ca ga sian al mund.

 Geugrafìa 
Cernobi l'è ul prim cümün ca sa truva venend de Comm e andand sü per ul Lagh de Comm, ram ucidental, spunda ucidental. Ul sò teritori cumünal l'è grand pü u menu 11 km quadraa. Ul port süra ul lagh l'è a 199 m (süra ul level de ul mar), la muntagna la püssee alta l'è ul "Bisbin", ca 'l mesüra 1325 m. Questa muntagna l'è famusa en tüt ul comprensori parchè gh'è ün santuari induvè che tüta la gent (anca di cumün svizar ai pè da la muntagna) in del passaa veniva par adurà e ringrazià la Maduna.

In de la pianüra pinina vicin a ul lagh gh'è la Cernobi residenzial e industrial, cunt i fabrich, i palaz e i vil püssee bei, tücc cun parch pien de giardin storic (Vila d'Este, Vila Erba, Vila Belinzagh, Vila Bernascun). Sü la culina de Piazza gh'è ün'altra zuna residenzial, tücc vilet e viletin cuntüna abundanza de vert. Ruena, inculada a la muntagna la riempis la culina sempar de vilet, anca si püssee vecc di quii de Piazza. Sura questa granda "conurbaziun" Cernobi - Piazsa - Ruena inn i bosch de castagn sota, e de fagg e betui sura. La cima de ul Bisbin l'è cunerta de Abee, ma l'è üna piantumaziun artificial dii agn '30.
In mez a ques'cc bei bosch a truvum i Munt e i Alp, grüp de cà pinin induvè che sa praticava la pasturizia; i Munt inn a meza costa (600/700 m), i Alp un pu püssee alt (900/1000 m).

 Fraziun 
Fraziun püssee grand:
 Piazsa
 Ruena
 Casnee
 Stimianich
Fraziun arumai mangiaa de la conurbaziun de Cernobi:
 Murnel
 Sant'Andrea
 San Giüsep
 Nulcin
Fraziun pinin:
 Vulzin
 Gentrin
 Stumain
 Tuldin Purgin
Fraziun de muntagna
 Piazzöla
 Scarun
 Madruna
 Duel
 Pievenel
 Böcc
 Alpet Gumbee
 Piela
 Garzegal

 Evoluzion demografega 

L'andament del numer de abitant del comun de Cernobi l'è mustraa in de la tabela chi de sota

 Riferiment 

Categoria:Comun de la provincia de Com
Categoria:Comun del Lagh de Com
Categoria:Paes del Lagh de Com